**WIIPURILAISEN OSAKUNNAN UUSIEN OPISKELIJOIDEN ASUNTOHAKU 2018**

Uusien opiskelijoiden asuntolapaikkojen **hakuaika on 13.6.2019–13.7.2019**. Hakeminen tapahtuu täyttämällä lomake, joka löytyy Osakunnan verkkosivuilta.

Asuntolapaikat (4-5 kpl) on tarkoitettu **ensisijaisesti Wiipurilaisen Osakunnan kanta-alueelta kotoisin oleville uusille opiskelijoille**. Asuntolapaikan saaneen tulee olla Wiipurilaisen Osakunnan jäsen. Jäsenmaksu maksetaan ylioppilaskunnan (HYY) jäsenmaksun yhteydessä ja maksukuitti esitetään asuntolasihteerille syksyllä. (Saat ko. maksukuitin yliopiston hyväksymiskirjeen mukana.)

Asuntolapaikan saaminen edellyttää opiskeluoikeutta **Helsingin yliopistossa** eli hakijan on aloitettava opiskelu syksyllä 2019 Helsingin yliopistossa (ei esim. Aalto-Yliopisto tai Hanken Svenska Handelshögskolan). Hakijoiden, jotka on hyväksytty opiskelemaan Helsingin yliopistoon ennen vuotta 2019, mutta ovat siirtäneet opintojen aloittamista syksyyn 2019, hakemuksia ei kuitenkaan voida ottaa mukaan asuntohakuun.

**Asuntolapaikkaa voi hakea, vaikka päätöstä opiskelupaikan myöntämisestä ei ole vielä tullut.**

Asuntolapaikat tarjotaan Hoasin kahden hengen soluasunnoista ja ne sijaitsevat Helsingin keskustassa Kampissa Domus Academicalla, B-talossa, osakunnan välittömässä läheisyydessä. Vuokrasopimukset tehdään ajalle 1.9.2019–31.8.2020. Asunnon koko kokonaisuudessaan on 38-39 m2 ja huoneen kuukausivuokra 333–360 euroa. Asunnoissa on suihku, wc sekä keittokomero. Lisätietoja asunnoista saat osoitteesta [www.domusacademica.fi](http://www.domusacademica.fi).

Asuntolapaikat arvotaan hakijoiden kesken. Paikan saajille ilmoitetaan henkilökohtaisesti 31.7.2019 mennessä.

**Hakuaika päättyy lauantaina 13.7.2019 klo 21.00,** jolloin lomake sulkeutuu.

Lisätietoja voit kysyä sähköpostilla asuntolasihteeriltä (Aino Lehtisalo, asuntolasihteeri@wiipurilainenosakunta.fi)

**Myöhästyneitä tai puutteellisia hakemuksia ei käsitellä.**